Choeung Ek

Choeung Ek (ជើងឯក;cəəŋ aek) er et av retterstedene i Kambodsja der det kommunistiske Røde Khmer-regimet drepte sine motstandere. Det er det mest kjente retterstedet i området kjent som «Dødsmarkene».

Choeung Ek er en tidligere frukthave og kinesisk gravlund. Stedet ligger ca. 17 km. syd for hovedstaden Phnom Penh. Rundt 17 000 personer ble henrettet i Choeung Ek mellom 1975 og 1979. Etter Røde Khmer-regimets fall ble det funnet massegraver med til sammen 8 895 lik. Mange av de drepte var tidligere fanger i Tuol Sleng-fengselet.

I dag er Choeung Ek et minnesmerke, med en buddhistisk stupa. Stupaen er fylt med mer enn 5 000 hodeskaller, beskyttet av akrylglass. Mange av hodeskallene bærer preg av å være slått inn eller knust.

Filmen Dødsmarkene fra 1984 omhandler begivenheter som fant sted i Choeung Ek.

Bilder

Kambodsja
Kommunisme